open-index/open-wikipedia-markdown huggingface dataset:
Kvint Minucije Ruf

**Kvint Minucije Ruf** (*Quintus Minutius Rufus*) bio je rimski političar iz doba drugog punskog rata, odnosno početka 2. vijeka pne. Prvi put se spominje 211. pne. kao oficir u vojsci Kvint Fulvije Flak|Kvinta Fulvija Flaka koja je zauzela Kapuu, a nekon čega je upravo Minucije zadužen za upravu nad gradom. Godine 201. pne. je bio plebejski edil. Godine 200. pne. je kao pretor upravljao Brutijumom, te je tada istraživao krađe iz hrama Prozerpine u Lokriju. Mandat mu je produžen, odnosno proglašen je propretorom kako bi nastavio istragu. Godine 197. pne. je izabran za konzula te je zajedno s kolegom Gajem Kornelijem Cetegom sudjelovao u pohodu protiv Insubra i Cenomana. Iako je u pohodu izvojevao pobjedu, nije mu dozvoljen trijumf, navodno zbog teških gubitaka, te ga je poslije toga organizirao izvan grada u Monti Albanskim brdima, o vlastitom trošku. Godine 189. i 188. pne. je poslan u Malu Aziju kako bi s Antiohom III utanačio odredbe sporazuma u Apameji. Godine 183. pne. je poslan u Transalpinsku Galiju kako bi tamošnja plemena pokušao odgovoriti od upada u Sjevernu Italiju. Neki historičari vjeruju da je on Kvint Minucije za koga rimski izvori tvrde da je 174. pne. poslan na Kreta|Kretu kako bi ugušio pobunu.

## Izvori
Marko Klaudije Marcel (konzul 196. pr. n. e.)

**Marko Klaudije Marcel** (*Marcus Claudius Marcellus*, cca. 239/233. pne. - ?) bio je rimski političar, poznat kao sin proslavljenog istoimenog vojskovođe iz doba drugog punskog rata, kao i otac istoimenog političara koji je tri puta izabran za rimskog konzula.

Prema Livijevim navodima, mladi Marcel se kao dječak isticao ljepotom, tako da je oko godine 226. pne. Marcel kao kurulski edil pokrenuo krivični postupak protiv izvjesnog Skantinija Kapitolina pod optužbom da mu se udvarao sinu. Na procesu je svjedočio sam Marcel (koji je tada imao između 7 i 13 godina) te uspio uvjeriti Senat da Skantinija proglasi krivim. Skantinije je osuđen na plaćanje globe čija je sredstva stari Marcel uložio u izgradnju hrama. Incident je godine 149. pne. poslužio kao povod za znameniti *[[Lex Scantinia]]*, jedan od prvih rimskih zakona koji je kriminalizirao homoseksualnost.

U drugi punski rat|drugom punskom ratu je mladi Marcel pratio oca na vojnim pohodima i služio kao vojni tribun. Godine 208. pne. je zajedno s ocem upao u kartaginsku zasjedu prilikom koje mu je otac ubijen. Sam Marcel je teško ranjen, ali se oporavio. Očev pepeo mu je kasnije poslao Hanibal kako bi ga mogao dostojno sahraniti. Godine 208. pne. Marcel je imenovan za člana komisije koja je trebala istražiti navode o pronevjeri i drugim nečasnim radnjama Scipiona Afrikanca.

Nakon završetka rata je Marcel godine 196. pne. izabran za konzula, a godine 194. pne. za cenzora.
Lucije Valerije Flak (konzul 195. pr. n. e.)

**Lucije Valerije Flak** (*Lucius Valerius Flaccus*, ? – 180. pne.) bio je rimski političar, poznat kao blizak prijatelj i suradnik znamenitog Katona Starijeg.

Odrastao je u uglednoj patricijskoj porodici, a otac mu je bio Publije Valerije Flak, izabran za konzula 227. pne. Sudjelovao je u drugom punskom ratu gdje se sprijateljio s mladim plebejcem Katonom, koji je služio pod njegovom komandom. Godine 200. pne. je izabran za kurulskog edila, a 199. pne. je kao pretor upravljao Sicilijom. Godine 195. pne. je prvi put izabran za konzula, a kolega mu je bio Katon. Tada je poslan na sjever Italije gdje je vodio ratne operacije protiv Gali|Gala. Godine 191. pne. je za vrijeme rimsko-sirijskog rata poslan kao legat u Grčku gdje je sudjelovao u bitci kod Termopila. Nakon povratka iz Grčke je izabran za člana tročlane komisije koja je imala zadatak obnoviti u ratovima opustošene kolonije Placentiju i Kremonu. Tom prilikom je u njihovoj blizini osnovao koloniju zvanu Bononia (današnja Bologna).

Godine 184. pne. se zajedno s Katonom natjecao za cenzora i pobijedio na izuzetno neizvjesnim izborima. On i Katon su potom kao kolege proveli čistku među pripadnicima rimske aristokracije, izbacujući i bivše konzule iz Senata, odnosno oduzimajući im titule. Katon i Valerije su dijelili iste konzervativne političke ideje, iskovane u ratu, te su se žestoko protivili nastojanjima da se Rim helenizira nauštrb tradicije.

Godine 196. pne. Valerije je postao predsjedatelj kolegija vrhovnih svećenika, naslijedivši Marka Kornelija Cetega. Na tom je mjestu ostao do smrti, isto kao i na mjestu *[[princeps senatus]]a*, koje je naslijedio od Scipiona Afrikanca godine 183. pne.
Tiberije Sempronije Longo (konzul 194. pr. n. e.)

**Tiberije Sempronije Longo** (*Tiberius Sempronius Longus*) je bio rimski političar i vojskovođa koji je živio početkom 2. vijeka pne.

Bio je sin istoimenog vojskovođe i političara koji je služio kao konzul u drugom punskom ratu. Sam Sempronije je izabran za konzula 194. pne. a kolega mu je bio proslavljeni Scipion Afrikanac. Za vrijeme svog konzulskog mandata je bio najviše zabavljen pravnim pitanjima te je nadgledao niza rimskih kolonija u Kampaniji.

Poslije je nadgledao kolonizaciju u Cisalpinskoj Galiji. Tada su Boji napali njegov logor i pri tome ubili 5000 vojnika pod njegovom komandom. Poslije je otišao živjeti u PPlacentiju, odadkle je 193. pne. zatražio poomoć kada su tom gradu zaprijetili Ligurci. Na tu molbu je odgovoreno te je u pomoć stigla vojska sastavljena od njegovih veterana.

## Literatura
* Public domain database of Roman history
Lucije Kornelije Merula (konzul 193. pr. n. e.)

**Lucije Kornelije Merula** (*Lucius Cornelius Merula*) je bio rimski vojskovođa i političar, izabran za konzula godine 193. pne. zajedno s Kvintom Minucijem Termom. Za vrijeme mandata je poslan u Cisalpinsku Galiju gdje je uspješno dovršio pohod protiv Boja, ali mu je pri povratku u Rim, zbog teških gubitaka i optužbi za nemar, Rimski Senat|Senat odlučio ne organizirati trijumf.

## Izvori
* Livy, *[[Ab Urbe condita (knjiga)|Ab Urbe condita]]* 34.54-57, 35.4-8
Kvint Minucije Term

**Kvint Minucije Term** (*Quintus Minucius Thermus*, ? - 188. pne.) bio je rimski političar i vojskovođa iz doba rimsko-sirijskog rata.

Karijeru je započeo kao plebejski tribun godine 201. pne. kada je spriječio da Gnej Kornelije Lentul dobije Afriku kao konzularnu provinciju. Kasnije je bio jedan od sastavljača mirovnog ugovora s Kartaginom kojim je formalno okončan drugi punski rat. Godine 198. pne. je izabran za kurulskog edila, a godine 197. pne. je na čelu tročlane komisije nadgledao kolonizacija Kampanije. Godine 196. pne. je kao pretor upravljao Hispanijom Citerior, a po povratku u Rim je nagrađen s trijumfom.

Godine 193. pne. je izabran za konzula i poslan u Liguriju gdje se uglavnom bez uspjeha borio protiv Liguraca, sve dok ih nije uspio poraziti kod Pise. Kao prokonzul je ostao u Liguriji sve dok nije predao komandu novom konzulu Scipionu Nasiki.

Pred kraj rimsko-sirijskog rata je godine 189. pne. poslan u Malu Aziju kako bi zajedno s konzulom Manlijem Vulzonom utanačio detalje mirovnog sporazuma sa Antiohom III. Po završetku misije se vraćao u Rim preko Trakije kada je ubijen.
Gaj Kornelije Ceteg

**Gaj Kornelije Ceteg** (*Gaius Cornelius Cethegus*, početak 2. vijeka pne.) je bio rimski političar koji je godine 197. pne. izabran za konzula.

Karijeru je započeo godine 200. pne. kao prokonzul u Španiji, a u odstutstvu je izabran za edila. Tamo se istakao organiziranjem veličanstvenih predstava za narod. Kao konzul je porazio pobunjene Insubre i Cenomane u Cisalpinskoj Galiji. Godine 194. pne. je izabran za cenzora. Godine 193. pne. je zajedno sa Scipionom Afrikancem i Marcus Minutius Rufus|Markom Minucijem Rufom sudjelovao u diplomatskoj misiji kojom je okončan rat Kartagine s numidijskim kraljem Masinisom.
Lucius Quinctius Flamininus

**Lucije Kvinkcije Flaminin** (*Lucius Quinctius Flaminininus*) je bio rimski političar s početka 2. vijeka pne. Bio je brat znamenitog vojskovođe i državnika Tita Kvinkcija Flaminina. Godine 192. pne. je izabran za konzula. Osam godina kasnije - 184. pne. - ga je Katon Stariji kao cenzor dao izbaciti iz Senata navodeći njegovo "loše ponašanje" za vrijeme konzulskog mandata.
Gnej Domicije Ahenobarb (konzul 192. pr. n. e.)

**Gnej Domicije Ahenobarb** (*Gnaeus Domitius Ahenobarbus*) je bio rimski vojskovođa i političar s početka 2. vijeka pne. Godine 196. pne. je izabran za plebejskog edila, kada se istakao uspješnim procesom protiv *pecuaria* - osoba koje su neovlašteno pasle stoku na javnoj zemlji. Tako prikupljena sredstva je godine 194. pne. kao pretor iskoristio za podizanje hrama bogu Faunu. Godine 192. pne. je izabran za konzula te je vodio borbe protiv Boji|Boja, koje je nastavio i kao prokonzul. Godine 190. pne. je kao legat služio pod Lucijem Kornelijem Scipionom u rimsko-sirijskom ratu. 

## Izvori
Publije Kornelije Scipion Nasika

:*Za druge ličnosti s istim imenom *'Publius Cornelius Scipio Nasica**, v. [[Scipio Nasica]].''

**Publije Kornelije Scipion Nasika** (''Publius Cornelius Scipio Nasica'', 227. pne. - ?) bio je [[Rimska Republika|rimski]] vojskovođa, političar i pravnik s početka 2. vijeka pne. Bio je sin [[Gnej Kornelije Scipion Kalvo|Gneja Kornelija Scipiona Kalva]], vojskovođe proslavljenog u [[drugi punski rat|drugom punskom ratu]] i strica slavnog [[Scipion Afrikanac|Scipiona Afrikanca]]. Mladi je Scipion nosio isto ime kao i stric [[Publije Kornelije Scipion|Publije]], pa je zato stekao nadimak "Nasica" odnosno "šiljati nos". Zbog toga ga ponekad nazivaju i **Scipion Nasika Prvi''' kako bi ga razlikovali od istoimenog sina i unuka.

## Povezano
* Porodično stablo Scipio-Paullus-Gracchus
* Cornelius
* Scipio
Ivica Perković

**Ivica Perković** (Đurđenovac, 19. VI. 1934. – Našice, 14. IV. 1979), enigmat. Bio je zaposlen kao tehničar u "Dekoru" iz Zagreba.

## Enigmatika
Prvu križaljku objavio je 19. III. 1953. u zagrebačkoj *[[Đepna križaljka|Džepnoj križaljci]]*. Ukupno je objavio preko 2.500 različitih enigmatskih sastavaka, većinom križaljki i rebusa.

Osim u "Džepnoj križaljci", objavljivao je u svim izdanjima EU "Čvora", *[[Zagonetka (Osijek)|Zagonetki]]* i *[[Rebus (Osijek)|Rebusu]]* iz Osijeka, *[[Vjesnikov kviz|Vjesnikovom kvizu]]* te brojnim nezagonetačkim listovima ("Velikogorički list", "Požeški list" i dr.).

Jedno vrijeme vršio je dužnost urednika bjelovarskog *[[Mini Čvora]]*. Bio je član EU "Čvora" od 1969. godine, gdje je vršio dužnost predsjednika Poslovnog odbora.

Od 1972. godine nosio je naslov zagonetačkog majstora, a posmrtno mu je dodijeljena titula velemajstora. Sudionik je svih Susreta zagonetača Jugoslavije.

Brojne sastave objavljivao je i pod pseudonimima *Caper* <(Ivi**ca** **Per**ković), *Hans*, *John*, *Pan*, *Perica* (<**Per**ković Iv**ica**), *PI* i *Šokac*.

## Izvor
* Stjepan Horvat : *[[Leksikon zagonetača Jugoslavije]]*. Bjelovar : Enigmatsko udruženje "Čvor", Bjelovar, (1979).
Atal II Filadelf

**Atal II Filadelf** (grčki: *Attalos II Philadelphos*, **Ἄτταλος Β' ὁ Φιλάδελφος**, što doslovno znači "Atal Bratoljub", 220. pne.&ndash;138. pne.) bio je kralj Pergama. Bio je drugi sin kralja Atala I Soter i kraljice Apolonide (?). Na prijestolje je stupio kao suvladar svog bolesnog starijeg brata Eumena II godine 160. pne. a dvije godine kasnije, nakon Eumenove smrti, se oženio za bratovu udovicu Stratoniku (grčki: Στρατονίκη).

Prije dolaska na prijestolje Atal se istakao kao sposoban vojskovođa. Za vrijeme rimsko-sirijskog rata je odbio seleukidsku invaziju 190. pne. a potom je zajedno s Rimljanima vodio uspješan pohod na Galatiju. Godine 182. pne. ponovno je uspješno ratovao protiv Seleukida, porazivši vojsku Farnaka I od Ponta. Godine 171. pne. je pomagao rimskoj vojsci konzula Krasa u trećem makedonskom ratu.

Atal je često boravio u Rimu u diplomatskim misijama te brzo stekao tamošnju naklonost. Kada su mu jednom Rimljani ponudili da svrgne svog brata, on je to odbio. Nakon dolaska na vlast, koristio se rimskom pomoću u sukobu s bitinijskim kraljem Prusijom 156-154. pne. Rimljani su mu također pomagali kada je 150. pne. nastojao postaviti pretendenta Aleksandara Balasa na seleukidsko prijestolje. Također je pomogao i Nikomedu II da dođe na bitinijsko prijestolje.

Zajedno sa svojim prijateljem Arijaratom V od Kapadokije je proširio teritoriju svog kraljevstva. Za vrijeme vladavine je sagradio gradove Filadefija i Atalija. Bio je poznat kao pokrovitelj nauke i umjetnosti, a u slobodno vrijeme je pronašao novu metodu izrade goblena. U starosi mu je pri upravljanju državom pomagao glavni ministar po imenu Filopemen.
188. pr. n. e.

Godina **188. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva [[Marko Valerije Mesala (konzul 188. pne.)|Mesale]] i [[Gaj Livije Salinator|Salinatora]]** (ili, rjeđe, **godina 566. ''[[Ab urbe condita]]**''). Oznaka 188. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__

## Događaji
* U Frigiji rimski izaslanici prisiljavaju seleukidskog kralja Antioha III da potpiše sporazum u Apameji, čime je formalno završen rimsko-sirijski rat. Antioh se odriče svih grčkih i maloazijskih posjeda zapadno od gorja Taurus, te obavezuje platiti 15,000 talanata odštete u periodu od 12 godina, predati sve svoje bojne slonove i flotu, poslati taoce - uključujući najstarijeg sina Demetrija - u Rim, te izručiti svog glavnog vojnog savjetnika i bivšeg kartaginskog vojskovođu Hanibala. 
* Temeljem sporazuma u Apameji pergamski kralj Eumen II preuzima vlast nad Frigijom, Lidijom, Likijom, Pisidijom i Pamfilijom.
* Doznavši za odredbe mirovnog sporazuma, Hanibal preko Krete bježi na dvor bitinijskog kralja Prusije koji još uvijek ratuje s Eumenom II.
* Filopemen, vođa Ahajskog saveza, zajedno s vojskom i grupom izgnanih Spartanaca ulazi u sjevernu Lakoniju. Njegova vojska razbija zid koji je bio podigao bivši tiranin Nabis. Filopemen potom ulazi u Spartu, vraća državljanstvo prognanicima, a potom ukida sve spartanske zakone, zamijenivši ih zakonima Ahajskog saveza. Tako Sparta, nekadašnja velesila antičkog svijeta, i formalno prestaje biti nezavisnom državom, a Ahajski savez se nameće kao novi hegeomon Grčke. Stalne razmirice među grčkim polisima, pak, kod Rimljana šire uvjerenje kako je trajni mir moguće postići jedino neposrednom upravom.
* Gnej Manlije Vulzon se vraća iz rata u Galatiji, napadnut u Trakiji.
* Liu Gong je novi kineski car (do 184. pne.), u senci carice-bake Lü Zhi.

## Rođenja
* Jing od Hana, kineski car iz dinastije Han, koji će vladati od 156. pne. i boriti se da suzbije moć kineskih feudalnih velmoža (u. 141. pne.)

## Smrti
* Hui od Hana, drugi car kineske dinastije Han, vladao od 195. pne. (r. 210. pne.)

## Vanjske veze
*  188 B.C. Olympiad 148.1, attalus.org
Apameja (Frigija)

**Apameja** (, poznat i kao **Kibot** , ) bio je starogrčki grad u Frigiji, koji je podigao seleukidski kralj Antioh I Soter i nazvao ga po svojoj majci Apami. Njegovi ostaci se nalaze kraj distrikta Dinar u suvremenoj Turskoj.

## Reference
* W. M. Ramsay, *Cities and Bishoprics of Phrygia*, vol. ii.
* G. Weber, *Dineir-Celènes* (1892)
* D. G. Hogarth in *Journ, Hell. Studies* (1888)
* O. Hirschfeld in *Trans. Berlin Academy* (1875)
* Richard Talbert, Barrington Atlas of the Greek and Roman World, (), p.&nbsp;65. 
* William Smith, Classical Dictionary, s.v. "Apamea"

### Napomene

## Vanjske veze
* Smith, William (editor); *[[Dictionary of Greek and Roman Geography]]*, "Apameia", London, (1854)
* Hazlitt, Classical Gazetteer, "Apamea"
Demetrije I Soter

**Demetrije I** (grčki: *Δημήτριος Α`*, cca. 187. pne. - 150. pne.), poznat pod nadimku **[[Soter]]** (grčki: *Σωτήρ* - "Savior"), bio je vladar Seleukidskog Carstva. Kao najstariji sin Antioha, a prema nekim izvorima princa Seleuka, je temeljem mirovnog sporazuma u Apameji poslan u Rim kao talac. Kada je Seleuk godine 175. pne. ubijen, prijestolje je ugrabio Seleukov brat Antioh IV Epifan. Demetrije je, međutim, uspio pobjeći iz rimskog zarobljeništva te je uspio zbaciti Antiohovog nasljednika i svog rođaka Antioha V Eupatora godine 162. pne.

Demetrije je potom pokrenuo pohod u Babiloniju, gdje je porazio Timarha, odmetnutog satrapa Medije. Tamošnji stanovnici su ga dočekali kao osloboditelja i dali mu nadimak Soter ("spasitelj"). Potom je pokrenuo pohod na zapad i porazio Arijarata, kralja Kapadokije. U istom periodu je postao važan lik židovske historije svojom pobjedom nad Makabejcima.

Godine 150. pne. je Heraklid, Timarhov brat, uspio uvjeriti rimski Senat kako je dječak po imenu Aleksandar Balas sin Antioha IV Epifana te tako legitimni seleukidski kralj. Uz rimsku pomoć je Heraklid sa svojom pobunjeničkom vojskom porazio i ubio Demetrija.
187. pr. n. e.

Godina **187. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Lepida i Flaminija** (ili, rjeđe, **godina 567. ''[[Ab urbe condita]]**''). Oznaka 187. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__

## Događaji
* Seleukidski kralj Antioh III Veliki, nastojeći obnoviti autoritet uzdrman Mir u Apameji|mirom u Apameji, poduzima pohopd protiv pobunjenika u Luristanu gdje gine prilikom pokušaja da prikupi danak iz hrama u Elimaidi. Nasljeđuje ga sin Seleuk IV.
* U Rimu je Tiberije Grakho Stariji je izabran za plebejskog tribuna i tom prilikom ulaganjem veta spašava Scipiona Afrikanca od krivičnog postupka. Tiberije nije Scipionov prijatelj ni saveznik, ali smatra da ličnost koja je toliko zadužila Rim ne zaslužuje da ga se tretira kao običnog kriminalca. Zahvalni Scipion, navodno, odlučuje Tiberiju dati ruku svoje najmlađe kćeri Kornelije.
* Dovršena Via Aemilia - rimska cesta u sjevernim italijanskim nizinama koja spaja Ariminum (Rimini) na jadranskoj obali s Placentijom (Piacenza) u dolini rijeke Po.
* Kraljica Kleopatra I je imenovana za vezira, odnosno glavnog ministra svog supruga, egipatskog kralja Ptolemeja V Epifana.

## Rođenja
*

## Smrti
* Antioh III Veliki, seleukidski kralj od 223. pne. koji je osvajanjima na istoku obnovio moć posrnulog Seleukidskog Carstva, ali nije uspio zaustaviti rimsko napredovanje u Grčku i Malu Aziju (r. cca. 241. pne.)
Tiberije Grakho Stariji

**Tiberije Sempronije Grah Stariji** (, rođ. oko 210. pne.. - umro oko 150. pne.) bio je rimski političar i vojskovođa koji je najbolje ostao upamćen kao otac braće Grah, Tiberija i Gaja.

Tiberije je pripadao uticajnom plebejskom gensu Sempronija. Vršio je redom rimske magistrature tako da je dva puta bio biran za konzula (177. i 163.), a 169. je imenovan za cenzora, što se smatralo izuzetnom počašću. Pored toga istakao se i kao vojskovođa i proslavio je dva trijumfa, jedan za pobedu nad hispanskim plemenima, a drugi zahvaljujući pohodu na Sardiniju.

Tiberije je ipak u visokim rimskim krugovima bio više cenjen zbog svog karaktera nego političkih dostignuća. Scipion Afrikanac ga je upravo zbog karaktera smatrao dovoljno vrednim da ga oženi svojom drugom ćerkom Kornelijom Afrikanom. Sklapanje braka sa aristokratskom porodicom Kornelija je bilo posebno priznanje pošto su se Scipion i Grah potpuno razlikovali po političkim pogledima i karakteru.

Izvori ističu da je brak, sklopljen delimično i iz političkih pobuda, bio srećan i da je Tiberije Korneliju cenio kao suprugu i majku. Rodila mu je dvanaestoro dece, što u rimskim aristokratskim porodicama nije bilo ništa neobično. Međutim, svega troje je doživelo zrele godine: ćerka Sempronija, koja je docnije udata za osvajača Kartagine Scipiona Emilijana, i dvojica sinova, Tiberije (rođ. 163. god., narodni tribun 133.) i Gaj (rođ. 154. god., narodni tribun 123.) koji su neuspešno pokušavali da sprovedu neophodnu agrarnu reformu u Italiji.

Tiberije Grah Stariji je umro oko 150. godine, a njegova supruga je preuzela brigu o porodičnom imanju i o podizanju njihove još uvek mlade dece.

## Izvori
* Plutarh, Tiberius Gracchus.
* William Smith (ed.), *Dictionary of Greek and Roman Biography and Mythology*, 1870.
Via Aemilia

**Via Aemilia** (italijanski: *Via Emilia*) bio je drevni rimski put na sjevernoj ravnici Italije, koji je vodio od *Ariminuma* (Rimini) na jadranskoj obali do *Placentije* (Piacenza) na obali rijeke *Padus* (Po). Dovršen je godine 187. pne.. *Via Aemilia* je bila povezana s Rimom preko Riminija i Via Flaminije, dovršene 33 godine ranije.

## Povezano
* Rimski most
* Rimsko graditeljstvo

## Vanjske veze

* LacusCurtius - Via Aemilia (1911 ''Encyclopaedia Britannica'' Entry)
Tehničar

**Tehničar** je osoba koja je pored osmogodišnjeg obrazovanja u osnovnoj školi završila i četvorogodišnju srednju stručnu školu. U zavisnosti od vrste srednje škole (npr. ekonomska, mašinska, arhitektonska, dizajnerska, medicinska...) u takvoj školi dominiraju predmeti koji su vezani za tu struku. Sve srednje škole imaju nekoliko zajedničkih predmeta, kao što su maternji jezik ili matematika, ali i to u obimu prilagođenom struci za koju škola priprema učenike.

Završetkom srednje škole tehničar je sposoban za samostalni rad, za razliku od osobe koja je završila gimnaziju i čije je obrazovanje usmjereno prema studiranju na fakultetima i akademijama. U srednjim školama izvjestan dio obrazovanja realizuje se preko prakse u preduzeću ili ustanovi gdje bi se kasnije moglo naći zaposlenje. Obrazovanje koje stiče tehničar naziva se još i **srednja stručna sprema** (SSS) **ili četvrti stepen obrazovanja**.
Car Jing od Hana

**Car Jing od Hana** (188. pne.–141. pne.) bio je car Kine iz dinastije Han od 156. pne. do 141. pne. Njegovu vladavinu su obilježila nastojanja da se ograniči vlast feudalnih velmoža što je 154. pne. dovelo do pobune Sedam država. Car Jing je uspio ugušiti pobunu te knezovi nakon toga više u svojim lenima nisu smjeli samostalno imenovati ministre. Tim je potezom konsolidirana centralna vlast što je omogućilo dugu i slavnu vladavinu njegovog sina cara Wua.

Car Jing je u kineskoj historiji ostao upamćen kao složena ličnost. S jedne strane je nastavio politiku svog cara Wena prema kojoj je car trebao imati što manje kontakta s ljudima, nastojao snižavati poreze i štediti, a sve zbog taoističkog uticaja svoje majke carice Dou. Tako je ostao upamćen i po snižavanju kazni za krivična djela. S druge strane je kritiziran zbog nezahvalnosti prema podanicima, pri čemu je posebno bio loš tretman Zhou Yafua, generala zaslužnog za pobjedu nad pobunjenicima, te vlastite supruge carice Bo.

## Vanjske veze
*
Elimaida

**Elimaida** () ili **Elamaida** (za što se vjeruje da predstavlja grecizirani oblik imena Elam) bila je drevna polunezavisna država koja je od 2. vijeka pne. do početka 3. vijeka postojala na obali Perzijskog zaljeva, u današnjoj iranskoj pokrajini Huzestan. Vjeruje se da su stanovnici Elimaide bili potomci drevnih Elamita. Država, čiji su vladari bili vazali Partske Monarhije, se održala sve do početka 3. vijeka kada su je srušili Sasanidi.

## Kraljevi
* Kamnaskires I Soter (cca. 147. pne.)
* Kamnaskires II Nikephoros (cca. 145&ndash;139. pne.)
* Okkonapses (ccaa 139. pne.)
* Tigraios (138/37&ndash;133/32. pne.)
* Kamnaskires III (82/81&ndash;75. pne.)
* Kamnaskires IV (62/61 ili 59/58. pne. and 56/55. pne.)
* Kamnaskires V i nasljednici (36/35. pne.)
* Orodes I (prva polovica 1. vijeka n.e.)
* Orodes II (druga polovica 1. vijeka n.e.)
* Kamnaskires-Orodes III (druga polovica 2. vijeka)
* Phraates (kraj 1. i prva polovica 2. vijeka)
* Oroes (?) (2. vijek)

## Vanjske veze
* Elymais coinage
* About Elymais and the type of coinage
* http://www.grifterrec.com/coins/elymais/elymais.html
* http://www.seleukids.org/Elymais.html 
* Some history and coin definitions
Seleuk IV Filopator

**Seleuk IV Filopator** (grčki: *Σέλευκος Δ' Φιλοπάτωρ*) je bio vladar Seleukidskog Carstva od 187. do 175. pne.

Na prijestolje je došao nakon pogibije oca Antioha III, a vladavinu su mu obilježili napori da što prije otplati odštetu Rimljanima na koju se njegov otac obavezao mirom u Apameji. Zbog toga je, između ostalog, u Jeruzalem poslao svog ministra Heliodora kako bi prikupio zlato i druga blaga koja su se držala u Hramu. Pri povratku iz misije, Heliodor je ubio Seleuka kako bi sam pokušao osvojiti prijestolje. Iako je Demetrije I Soter trebao naslijediti prijestolje, tada se nalazio u Rimu kao talac, pa je prijestolje prigrabio mlađi Seleukov brat Antioh IV Epifan

## Vanjske veze

* Seleucus IV Philopator entry in historical sourcebook by Mahlon H. Smith
Uništavajuća bitka

**Uništavajuća bitka** predstavlja koncept ratne strategije prema kojoj se oružani sukob mora okončati uništenjem cijele ili najvećeg dijela protivničke vojske u jednoj uređenoj bitci. To se postiže manevrom, brojčanom nadmoći, iznenađenjem ili sličnim taktičkim metodama prije ili za vrijeme same bitke. Neprijateljska vojska se tako dovodi u krajnje nepovoljan položaj iz koga se ne može nikako izvući te je uništena, zarobljena i razbijena, pa s njom ili nestaje samo postojanje neprijateljske države, ili je ona, ostavši bez sredstava za obranu, prisiljena moliti mir.

Koncept uništavajuće bitke je u 19. vijeku popularizirao pruski vojni teoretičar Carl von Clausewitz navodeći kako ona predstavlja krajnji cilj svake uspješne vojne strategije. Taj je koncept postao temelj pruske, a kasnije njemačke doktrine poznate kao *[[Vernichtungsgedanke]]* kojom su se tumačili uspjesi u prusko-austrijskom i francusko-pruskom ratu. Na temelju tih iskustava se Njemačka, a po uzoru na nju i sve ostale vojske, pripremale planove za prvi svjetski rat, vjerujući kako će brzo doći do pobjede u jednoj uništavajućoj bitci. U stvarnosti se ti planovi - osim u rijetkim, izoliranim slučajevima - nisu ostvarili te su doveli do iscrpljujućeg pozicijskog ratovanja. Tako je koncept uništavajuće bitke u 20. vijeku bio diskreditiran. Koncept uništavajuće bitke je, međutim, kasnije poslužio kao temelj njemačke doktrine Blitzkriega.
Route 66

**Route 66** se može odnositi:
* Ruta SAD 66 (U.S. Route 66), nekadašnji autoput u SAD
* "Route 66" (pjesma), također poznata kao "(Get Your Kicks on) Route 66"
* ''Route 66'' (TV serija), američka TV-serija iz 1960-ih
* Route 66 (kompanija), tehnološka kompanija
* Route 66 Raceway, trkalište u čikaškom predgrađu Joliet
* radni naslov za animirani film *[[Cars (film)|Cars]]*
* Route 66 Records, diksografska kuća
* Route 66 (film), open source film
* Route 66, brend jeans odjeće koji prodaje Kmart
Ruta SAD 66

**Ruta SAD 66** (, također poznata kao "Put Willa Rogersa", "Glavna ulica Amerike" i "Majka svih puteva") je naziv za auto-put koji je postojao u američkom sistemu autoputeva. Predstavljala je jedan od prvih auto-puteva i postavljen je godine 1926. Vodio je od Chicaga u državi Illinois, preko država Missouri, Kansas, Oklahoma, Texas, New Mexico i Arizona do Los Angelesa u Kaliforniji i imala ukupnu dužinu od 3.940&nbsp;km (2.448 milja). Od 1950-ih je počela gubiti važnost zbog novog sistema međudržavnih puteva, a 1985. je izgubio federalni status. Danas je poznata prije svega kao historijski spomenik, odnosno turistička atrakcija, te po nizu referenci u popularnoj kulturi, među kojima se ističu pjesma koju je, između ostalih, izvodio Nat King Cole, te istoimena TV-serija sa početka 1960-ih.

## Vanjske veze

*  
* Route 66: In the beginning  why was it named 66, 1928 maps, details of the daughters of Route 66
* Route 66 Guide
Route 66 (pjesma)

"**(Get Your Kicks On) Route 66**", često navođena i kao "**Route 66**", je popularna rhythm and blues pjesma koju je godine 1946. komponirao američki kompozitor Bobby Troup. Iste godine ju je izveo i kao ploču snimio Nat King Cole, a kasnije su je obrađivali mnogi poznati pop i rock muzičari kao Chuck Berry godine 1961. i *[[The Rolling Stones]]* godine 1964. Tekst pjesme prati tok znamenitog američkog istoimenog auto-puta od Chicaga u Illinoisu do Los Angelesa u Kaliforniji.

## Vanjske veze
* De Lisle, Tim (August 25, 2006). "Drive-time blues". ''The Guardian
Route 66 (TV serija)

***Route 66*** je američka TV serija koja se originalno emitirala na programu mreže CBS od 1960. do 1964. Protagonisti su joj bili dva mladića - Tod Stiles (koga je tumačio Martin Milner) i Buz Murdock, (koga je tumačio George Maharis) - koja su u potrazi za pustolovinom putovali sa svojim automobilom Chevrolet Corvette širom tadašnje Amerike, izdržavajući se svakojakim privremenim poslovima. Serija je danas poznata po uvodnoj temi koju je komponirao i izveo Nelson Riddle, a koja je početkom 1960-ih postala pop hit.

Serija je predstavljala jedan od ambicioznijih projekata na tadašnjim američkim TV-ekranima. Njen tvorac Stirling Silliphant je inzistirao da se, umjesto u holivudskim studijima, snima na autentičnim lokacijama te je, slično kao i njegovi protagonisti, putovao po SAD nastojeći pronaći zanimljiva mjesta te oko njih napraviti scenarij za epizodu.

U trećoj sezoni (1962/63) se George Maharis razbolio te su njegov lik producenti bili prisiljeni zamijeniti likom mladog ratnog veterana Lincolna Casea (koga je tumačio Glenn Corbett). Sva tri lika su se u proljeće 1964. ponovno sreli u završnoj epizodi, u kojoj se Tod ženi, a ostala dva lika pronalaze stalni posao i stan. To je bilo jedno od prvih unaprijed planiranih finala TV-serije na američkoj televiziji, čemu su bili prilagođeni zapleti pojedinih epizoda.

## Vanjske veze
* 
* Route 66 (1960) episode list on epguides.com
* www.ohio66.com - Route 66 filming locations
Weegee

**Weegee** je pseudonim koji je koristio **Arthur Fellig** (12. jun 1899 – 26. decembar 1968), američki fotograf i fotoreporter poznat po svojim naturalističkim crno-bijelim uličnim fotografijama.

Rodio se kao Usher Felig u gradu Złoczów u blizini Lemberga u tadašnjoj Austro-Ugarskoj (današnji Zoločiv u blizini Lavova u Ukrajini). Godine 1909. je kao dijete emigrirao u SAD gdje mu je ime promijenjeno u Arthur. Iako bez formalnog obrazovanja, zaposlio se u novinama kao fotograf te je s vremenom stekao reputaciju jednog od najbržih, ali najtalentiranijih fotoreportera 1930-ih i 1940-ih. Isticao se fotografijama poprišta zločina i nesreća, kao i prostitutki, pijanaca i drugih oblika društvene patologije na ulicama. 1960-ih je surađivao sa Stanleyem Kubrickom na njegovom filmu *[[Dr. Strangelove]]*.

Njegova zbirka fotografija *The Naked City* (Goli grad) iz 1945. je poslužila kao inspiracija za polu-dokumentarni film noir pod istim imenom iz 1948. odnosno istoimenu TV-seriju.

Godine 1992. je poslužio kao inspiracija za fiktivni lik Bernzyja, protagonista filma *[[The Public Eye (film)|The Public Eye]]*, koga je tumačio Joe Pesci.

## Literatura
* *Weegee by Weegee* (autobiografija iz 1961.)
* Miles Barth, *Weegee's World*
* Kerry William Purcell, *Weegee* (Phaidon, 2004)

## Reference

## Vanjske veze

* ''New York Times'', June 9, 2006, "'Unknown Weegee,' on Photographer Who Made the Night Noir"
* ''New York Times'', June 20, 2008, "Crime Was Weegee’s Oyster"
* ''Wired News'', June 29, 2009, "‘You Gotta Get It’ — Words of Wisdom From Weegee"
* Weegee's World: Life, Death and the Human Drama 
* Weegee Photographs  Commercial link
*
Dvostruki obuhvat

**Dvostruki obuhvat** je naziv za vojni manevar koji za cilj ima istovremeni napad na krila protivnika. Izvodi se tako da se neprijatelj potakne da oslabi vlastite bokove, odnosno da se raznim trikovima sakrije koncentracija snaga na vlastitim krilima koje tako stiču lokalnu nadmoć nad neprijateljem. Krajnja svrha manevra jest natjerati neprijatelja da se brani s tri strane, spriječiti dolazak pojačanja, a na kraju ga opkoliti i tako uništiti.

Dvostruki obuhvat se smatra jednim od najefektnijih vojnih manevara, odnosno najefikasnijih oblika taktike, odnosno strategije. Međutim, zbog toga što je protivnik toga u pravilu svjestan, teško ga je pravilno izvesti, a što je pogotovo slučaj na bitkama strateške razine, koje se odigravaju na bojištima dugim stotine kilometara i sa stotinama hiljada vojnika. Kada dvostruki obuhvat uspješno izvede, a pogotovo u slučajevima kada se raspolaže s brojčano istim ili manjim snagama od neprijatelja, ta se bitka smatra jednim od vrhunaca ratne vještine. 

Kao klasični primjer dvostrukog obuhvata, odnosno model koji je u tu svrhu služio brojnim budućim vojskovođama, se navodi Hanibalov plan za bitku kod Kane 216. pne. u kojoj je uništena brojčano jača rimska vojska.

## Literatura
* U.S. Army training manual diagram  of different modes of attack, including double envelopment
* GlobalSecurity.org essay with a section on envelopments
* Academic paper on military diagramming with diagram of a double envelopment
* Map of Georgy Zhukov's double envelopment at the battle of Stalingrad
John McIntire

*Za fiktivni lilk v. [[Trapper John McIntyre]]. Za škotskog radiologa v. [[John Macintyre]].*

**John McIntire** (27. jun 1907 – 30. januar 1991) bio je američki karakterni glumac poznat po nizu zapaženih uloga u klasičnim holivudskim filmovima i TV-serijama, pogotovo onima vestern žanra, ali i ostalim. U jednom od najuticajnijih krimi filmova pedesetih Đungla na asfaltu igra policijskog komisionara Hardy-ja, a u Hitchcock-ovom kultnom filmu Psycho igra ulogu šerifa Al Chambers-a.

## Djelomična filmografija

* *[[The Hucksters]]* (1947) (van špice)
* *[[Call Northside 777]]* (1948)
* *[[Black Bart (1948 film)|Black Bart]]* (1948)
* *[[The Street with No Name]]* (1948)
* *[[Command Decision (film)|Command Decision]]* (1948)
* *[[An Act of Murder]]* (1948)
* *[[Down to the Sea in Ships]]* (1949)
* *[[Ambush (1950 film)|Ambush]]* (1950)
* *[[Francis (1950 film)|Francis]]* (1950)
* *[[Shadow on the Wall (film)|Shadow on the Wall]]* (1950)
* *[[The Asphalt Jungle]]* (1950)
* *[[Winchester '73 (1950 film)|Winchester '73]]* (1950)
* *[[Walk Softly, Stranger]]* (1950)
* *[[The Raging Tide]]* (1951)
* *[[You're in the Navy Now]]* (1951)
* *[[That's My Boy (1951 film)|That's My Boy]]* (1951)
* *[[Westward the Women]]* (1951)
* *[[The World in His Arms]]* (1952)
* *[[The President's Lady (film)|The President's Lady]]* (1953)
* *[[A Lion Is in the Streets]]* (1953)
* *[[The Lawless Breed]]* (1953)
* *[[War Arrow]]* (1953)

* *[[Apache (film)|Apache]]* (1954)
* *[[The Far Country]]* (1955)
* *[[The Scarlet Coat]]* (1955)
* *[[The Kentuckian]]* (1955)
* *[[The Phenix City Story]]* (1955)
* *[[Backlash (1956 film)|Backlash]]* (1956)
* *[[The Tin Star]]* (1957)
* *[[Who Was That Lady?]]* (1960)
* *[[Psycho]]* (1960)
* *[[Elmer Gantry (film)|Elmer Gantry]]* (1960)
* *[[Flaming Star]]* (1960), with Elvis Presley
* *[[Two Rode Together]]* (1961)
* *[[Summer and Smoke (film)|Summer and Smoke]]* (1961)
* *[[Rough Night in Jericho (film)|Rough Night in Jericho]]* (1967)
* *[[Herbie Rides Again]]* (1974)
* *[[Rooster Cogburn]]* (1975)
* *[[The Rescuers]]* (1977) (voice)
* *[[The Fox and the Hound (film)|The Fox and the Hound]]* (1981) (glas)
* *[[Honkytonk Man]]* (1982)
* *[[Cloak & Dagger]]* (1984), with wife Jeanette Nolan
* *[[Turner & Hooch]]* (1989)

## Vanjske veze
* 
*
James Franciscus

**James Grover Franciscus** (31. januar 1934 – 8. jul 1991) je američki glumac, uglavnom poznat po nastupima u TV-serijama 1960-ih. Sljedeću deceniju je proveo radeći u Evropi i često nastupajući u italijanskim filmovima. Godine 1983. je nastupio u filmu *[[Veliki transport]]*, jednom od posljednjih partizanskih spektakala bivše Jugoslavije.

## Vanjske veze
* 
* Entry at NNDB
* Photo
* James Franciscus fan information site
* James Franciscus 1964 interview
Veliki transport

**Veliki transport** je jugoslovenski film iz 1983. godine koji je režirao Veljko Bulajić. Predstavljao je jedan od poslednjih partizanskih filmova napravljenih u bivšoj Jugoslaviji.

## Kratak sadržaj

Radnja se temelji na istinitim događajima iz Drugog svetskog rata kada je Glavni štab narodnooslobodilačke vojske Vojvodine odlučio da iscrpljenim brigadama u Bosni uputi pojačanje od preko hiljadu mladića i devojaka, dobrovoljaca, a sa njima hranu, odeću i sanitetski materijal. Tada, u proleće 1943. godine, širokom vojvođanskom ravnicom, kroz obruče i zasede, preko reka i pruga, na put dug trista kilometara, krenula je nepregledna kolona nazvana „veliki transport“.

## Uloge

## Reference

## Vanjske veze
*
Harry Bellaver

**Harry Bellaver** (12. februar 1905 – 8. august 1993) bio je američki filmski i televizijski glumac, koji je u svojoj dugoj karijeri uglavnom tumačio karakterne uloge "malih ljudi" radničkog porijekla. Najpoznatiji je po ulozi narednika Franka Arcara u TV-seriji *[[Naked City (TV serija)|Goli grad]]*.

## Reference

## Vanjske veze
* 
* 
* 
* Historical Society of Montgomery County Illinois 
*
Horace McMahon

**Horace McMahon** (South Norwalk, 17. maj 1905 &ndash; Norwalk, 17. august 1971) je bio američki glumac, najpoznatiji po ulozi poručnika Mikea Parkera, otresitog detektiva u TV-seriji *[[Goli grad (TV serija)|Goli grad]]*.

## Vanjske veze
* 
*
Paul Burke (glumac)

**Paul Burke** (21. jul 1926 &ndash; 13. septembar 2009) je bio američki glumac najpoznatiji po ulogama u TV-serijama *[[Naked City (TV serija)|Goli grad]]* i *[[Twelve O'Clock High (serija)|Twelve O'Clock High]]*. Za ulogu njujorškog detektiva Adama Flinta u *Golom gradu* je dva puta nominiran za Emmy.

## Izabrana filmografgija

## Reference

## Vanjske veze
* 
* 
* "Star With a Wall Around Him," TV Guide, May 1962
* Fox, Margalit. "Paul Burke, 'Naked City' Star, Dies at 83," ''The New York Times'', Wednesday, September 16, 2009.
The Naked City

**''The Naked City** *(doslovno: "Goli grad") je [[sjedinjene Američke Države|američki]] [[film noir]] snimljen [[1948]]. u režiji [[Jules Dassin|Julesa Dassina]]. Radnja je bila smještena u [[New York]] i pratila napore [[policija New Yorka|policijskih]] detektiva da pronađu ubice bivše manekenke. Film se isticao time što je, za razliku od većine holivudskih filmova tog žanra, bio sniman na autentičnim lokacijama i polu-dokumentarističkim stilom. Radnju je sve vrijeme pratila naracija producenta [[Mark Hellinger|Marka Hellingera]]. Film, koji se danas smatra jednim od najvažnijih ostvarenja američke kinematografije, deset godina kasnije je poslužio kao inspiracija za [[Naked City (TV serija)|istoimenu TV-seriju]].

== Glumačka postava/likovi ==
* [[Barry Fitzgerald]] - Detektiv por. Dan Muldoon
* [[Howard Duff]] - Frank Niles
* [[Dorothy Hart]] - Ruth Morrison
* [[Don Taylor (glumac)|Don Taylor]] - Detektiv Jimmy Halloran
* [[Frank Conroy]] - Kapetan Donahue
* [[Ted de Corsia]] - Willie Garzah/Willie Harmonika
* House Jameson - Dr. Stoneman
* Anne Sargent - Mrs. Halloran
* Adelaide Klein - Mrs. Paula Batory
* Grover Burgess - Mr. Batory
* Tom Pedi - Detektiv Perelli
* [[Enid Markey]] - Mrs. Edgar Hylton
* [[Walter Burke]] - Pete Backalis
* Virginia Mullen - Martha Swenson
* [[Mark Hellinger]] - Narator

== Vanjske veze ==
* 
* 
* [http://www.dvdbeaver.com/film2/DVDReviews28/the_naked_city.htm *The Naked City*] at DVD Beaver (includes images)
* [http://www.youtube.com/watch?v=SDBDzsYd7Nc *The Naked City''] film clip at You Tube
Naked City (TV serija)

***Naked City*** je američka policijska TV-serija koja se originalno emitirala na programu mreže ABC od 1958. do 1963. godine. Radnja je bila inspirirana istoimenim igranim filmom te smještena u New York gdje su policijski detektivi iz 65. stanice rješavali razne kriminalističke slučajeve. Slično kao i originalni film, serija je nastojala koristiti polu-dokumentaristički stil te se snimala na autentičnim njujorškim lokacijama. Glavni scenarist Stirling Silliphant je inzistirao da se zapleti više sudbinom epizodnih likova, najčešće "malih ljudi" upetljanih u razne zločine, a manje protagonistima. Tom dojmu je pridonosila i znamenita naracija, uključujući riječi kojima je završavala svaka epizoda ("Postoji osam miliona priča u Golom gradu. Ovo je bila jedna od njih").

Serija je na samom početku imala dosta problema - nakon prve sezone (1958/59), koja je sadržavala 30-minutne epizode je ABC obustavio snimanje. Tek je godine 1960. tvrtka *[[Ligget Group|Ligget & Myers]]*, jedan od sponzora, uspio nagovoriti ABC da je ponovno pokrenu, pri čemu su epizode sada trajale 60 minuta.

*Naked City* je poznat i kao jedna od prvih američkih TV-serija prikazanih u bivšoj Jugoslaviji. Emitirala ju je Radiotelevizija Zagreb u okviru mreže JRT pod naslovom ***Goli grad***.

## Vanjske veze
*
Stirling Silliphant

**Stirling Silliphant** (16. januar 1918 - 26. april 1996.) je bio američki filmski i televizijski scenarist poznat po izuzetno plodnoj karijeri u kojoj se ističe Oscarom nagrađeni scenario za film *[[In the Heat of the Night|U vrelini noći]]* iz 1967. godine. Pored toga je poznat kao glavni scenarist TV-serije *[[Naked City (TV serija)|Goli grad]]* te tvorac hvaljene TV-serije *[[Route 66 (TV serija)|Route 66]]*. 1970-ih je napisao scenarije za popularne filmove katastrofe kao što su *[[Posejdonova avantura]]* i *[[The Towering Inferno|Pakleni toranj]]*.

Početkom 1980-ih je napisao scenarij za kontroverznu mini-seriju ** koja se snimala u bivšoj Jugoslaviji. Tom prigodom je dao intervju za zagrebački časopis *[[Start (magazin)|Start]]*.

## Vanjske veze
* 
* Stirling Silliphant  profile
Mussolini: The Untold Story

***Mussolini: The Untold Story*** (Mussolini: Neispričana priča) je američka televizijska mini-serija snimljena 1985. godine koja prikazuje život italijanskog fašističkog diktatora Benita Mussolinija. Scenario, koji se temelji na memoarima Mussolinijevog sina Vittorija, je napisao Stirling Silliphant, a režiju potpisao William A. Graham. Naslovnu je ulogu tumačio ugledni američki glumac George C. Scott.

Serija se snimala u bivšoj Jugoslaviji te izazvala brojne kontroverze u tadašnjoj javnosti zbog optužbi da kroz prikaz Mussolinijija kao porodičnog čovjeka nastoji zanemariti ili ublažiti njegov zločinački karakter. U tome se posebno isticao SUBNOR, nazivajući skandaloznom činjenicu da se takav film snima u zemlji koja je stradala od Mussolinijevih fašista. Zbog svega toga nikada nije bila prikazana na JRT-u.

## Vanjske veze
*
Glenn Corbett

**Glenn Corbett** (17. august 1930 - 16. januar 1993) bio je američki glumac, najpoznatiji po ulozi ratnog veterana Lincolna Casea u popularnoj TV-seriji *[[Route 66 (TV serija)|Route 66]]*. Također je poznat trekkiejema kao prvi tumač uloge Zeframa Cochranea, izumitelja warp pogona, a koju je glumio u *[[Metamorphosis (Star Trek: The Original Series)|Metamorphosis]]*, epizodi originalne serije Zvjezdanih staza.

## Izabrana filmografija
* *[[The Crimson Kimono]]* (1959)
* *[[All the Young Men]]* (1960)
* *[[The Mountain Road]]* (1961)
* *[[It's a Man's World (TV serija)|It's a Man's World]]* (TV serija; 1962-1963)
* *[[Route 66 (TV serija)|Route 66]]* (TV serija; 1963-1964)
* *[[Shenandoah (film)|Shenandoah]]* (1965)
* *[[The Road West]]* (TV serija; 1966-1967)
* *[[Chisum]]* (zajedno s Johnom Wayneom, 1970)
* *[[Big Jake (film)|Big Jake]]* (zajedno s Johnom Wayneom, 1971)
* *[[The Stranger (1973 film)|The Stranger]]* (pilot TV-serije 1973)
** *poznat i kao "Stranded in Space" (as seen on the show, [[Mystery Science Theater 3000]])
* *Tote Taube in der Beethovenstraße (1973, rež,. Samuel Fuller)
* *[[Midway (film)|Midway]]* (zajedno s Charltonom Hestonom i Henryjem Fondom, 1976)
* *[[The Doctors (1963 TV serija)|The Doctors]]* (TV serija; tumačio lik Jasona Aldricha 1976-1982)
* *[[Dallas (TV serija)|Dallas]]* (1983-1984, 1986-1988)

## Vanjske veze
* 

* http://www.findagrave.com/cgi-bin/fg.cgi?page=gr&GRid=522673 Find-A-Grave profile for Glenn Corbett
Martin Milner

**Martin Sam Milner** (28. decembar 1931 - 6.9.2015) je američki glumac najpoznatiji po ulozi mladog pustolova Toda Stilesa u TV-seriji *[[Route 66 (TV serija)|Route 66]]* i policajca Josepha "Petea" Malloya u TV-seriji *[[Adam-12]]*.

## Vanjske veze
* 
*
Koćura

**Koćura** je naselje u Srbiji koje administrativno pripada opštini Vranje u Pčinjskom okrugu. Prema popisu iz 2002. bilo je 234 stanovnika (prema popisu iz 1991. bilo je 367 stanovnika).

## Demografija
U naselju Koćura živi 209 punoletnih stanovnika, a prosečna starost stanovništva iznosi 50,7 godina (45,7 kod muškaraca i 55,4 kod žena). U naselju ima 89 domaćinstava, a prosečan broj članova po domaćinstvu je 2,63.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)
Bambi

***Bambi*** je američki animirani film iz 1942. godine, kojeg je producirao Walt Disney i redatelja Davida Dodda Handa, a nastao je prema istoimenom romanu pisca Felixa Saltena. To je 5. animirani film iz Disneyjevog studija. Kojem su glasove posudili Bobby Stewart, Donnie Dunagan, Hardie Albright, John Sutherland, Paula Winslowe, Peter Behn, Tim Davis, Sam Edwards, Will Wright, Cammie King, Ann Gillis, Fred Shields, Stan Alexander, i Sterling Holloway. Nastavak pod nazivom *[[Bambi II]]* objavljen je 2006. godine.

*Bambi* je prvi Disneyjev filma u kojem nema ljudskih likova.

## Uloge
* Bobby Stewart kao mladi Bambi 
* Donnie Dunagan kao mladi Bambi
* Hardie Albright kao mladi Bambi
* John Sutherland kao odrasli Bambi
* Pavao Winslow kao Bambijeva mama
* Peter Behnam kao mladi Thumper
* Tim Davis kao mali Thumper
* Sam Edwards kao odrasli Thumper
* Stan Alexandria kao mladi Kwiatek
* Sterling Holloway kao odrasli Kwiatek
* Will Wright kao Buljina
* Cammie King kao Faline
* Ann Gillis kao odrasla Faline
* Fred Shields kao Bambijev otac
* Margaret Lee kao Gospođa Kunić

## Vanjske veze

* 
* 
*
Blizzard of Ozz

**Blizzard of Ozz** je prvi solo album hevi metal pevača Ozija Ozborna, snimljen 1980-te godine. Prvi put pušten u prodaju 20. septembra 1980-te godine. Blizzard of Ozz je još uvek najprodavaniji album Ozija Ozburna, prodan u više od 4 miliona primeraka samo u Sjedinjenim Državama.
## Pesme
* **Prva Strana**
*# "I Don't Know"-5:16
*# "Crazy Train"-4:56
*# "Goodbye to Romance"-5:36
*# "Dee"-0:50
*# "Suicide Solution"-4:21
* **Druga Strana**
*# "Mr. Crowley"-4:55
*# "No Bone Movies"-3:53
*# "Revelation (Mother Earth)"-6:09
*# "Steal Away (The Night)"-3:28
* **Bonus Pesma 2002**
*# "You Lookin' at Me Lookin' at You"-4:16

## Osoblje
* Ozi Ozborn - Glavni vokal
* Rendi Roads - Gitara
* Bob Dejzli - Bas
* Li Kerslejk - Bubnjevi

**Dodatno osoblje**
* Don Ajrej - Klavijatura
* Rudi Sarzi - Bass
* Tomi Aldridz - Bubnjevi

**Produkcija**
* Maks Norman - Inženjer